open-index/open-wikipedia-markdown huggingface dataset:
Faustina Ampah

**Faustina Ampah** (dem born am November 30, 1996) be Ghanaian defender wey she currently dey play give Belarus side, FC Minsk. Ampah be one of de two Ghanaians wey play for round of 32 of UEFA Women's Champions League for October 2017 insyd.

## Ein club career
Ampah begin ein professional football career for Ghana insyd, plus Blessed Ladies wey she end de 7 -year stay plus de Kasoa base side as she join Czech Republic ein Lokomotiva Brno Horní Heršpice for loan. Na Faustina Ampah dey part of de FC Minsk team for de 2017-18 UEFA Women's Champions League insyd, dem exit de competition for de round of 32, dem lose to Slavia Prague wey she cam turn de first Ghanaian wey play for de round of 32 for de UEFA Women's Champions League insyd.

## Ein international career
Faustina Ampah get ein FIFA World Cup debut for de 2012 FIFA U-20 Women's World Cup wey Japan host am for 2012 insyd. Na ein debut game be against United States wey e end 4:0 for United States dema favor. Na Faustina Ampah be part of de 2014 FIFA U-20 Women's World Cup den 2016 FIFA U-20 Women's World Cup wey e make am de Ghanaian per wey represent de nation for three FIFA U-20 Women's World Cup.

Ampah ein first competitive tournament for de Ghana women's national football team be de 2018 WAFU Women's Cup. She play all five games for de tournament wey she help de Black Queens go de first place title. She score semifinal equalizer against Nigeria women's national football team. She chop de player of de match for dat game insyd.

## Honours
### club
**FC Minsk**

* Belarusian Women's Super Cup 2017 Runner Up
* Belarusian Premier League (women) 2017 Winners
* Belarusian Women's Cup 2017 Winners
* Belarusian Premier League (women) Super Cup 2018 -  Winners

### National Team
**Ghana Women's National Football Team**

* 2018 WAFU Women's Cup Champions

## References


## External links

* Faustina Ampah – FIFA competition record (archived)
* Faustina Ampah at Soccerway
February

**February** be de second month of de year wey dey Julian den Gregorian calendars. De month get 28 days for common years insyd anaa 29 for leap years insyd, wey dem dey call de 29th day de *leap day*. Ebe de first of five months wey no get 31 days (de oda four be April, June, September, den November) wey de one per wey get fewer dan 30 days. February be de third den last month for meteorological winter for de Northern Hemisphere insyd. For de Southern Hemisphere insyd, February be de third den last month for meteorological summer (ebe de seasonal equivalent for wat be August for de Northern Hemisphere insyd).

## Patterns
E get 28 days per for common years insyd, February be de only month for de year wey fi pass widout single full moon. Dey use Coordinated Universal Time as de basis make dem take determine de date den tym of full moon, dis happen last for 2018 insyd wey e go happen for 2037 insyd. De same be true wey dey regard fresh moon: e dey use Coordinated Universal Time again as de basis, dis last happen for 2014 insyd wey e go happen next for 2033 insyd.

## Astronomy
February meteor showers dey include de Alpha Centaurids (dey appear for early February insyd), de March Virginids (dey last from February 14 go April 25, dey peak around March 20), de Delta Cancrids (dey appear December 14 go February 14, dey peak fo January 17), de Omicron Centaurids (late January thru February, dey peak for mid-February insyd), Theta Centaurids (January 23 – March 12, visible per for de southern hemisphere insyd), Eta Virginids (February 24 den March 27, dey peak around March 18), den Pi Virginids (February 13 den April 8, dey peak between March 3 den March 9).

## Symbols
De zodiac signs of February be Aquarius (til February 18) den Pisces (February 19 dey go).

Ein birth flowers be de violet (*Viola*), de common primrose (*Primula vulgaris*), den de Iris. Ein birthstone be de amethyst, wich dey symbolize piety, humility, spiritual wisdom, den sincerity.

## References


## External links
**February** at Wikipedia ein sisto projects

*  
*   (en)
*  

*  from Wiktionary
*  from Wikinews

* The Straight Dope: How come February has only 28 days?
*  . *Encyclopædia Britannica* (11th ed.). 1911.
Felicia Abban

**Felicia Ewuraesi Abban** (née Ansah; dem born am 1935  – 4 January 2024) be first woman for Ghana insyd wey be professional photoo. Den tyms na she job as photoo give Ghana ein first presido, Kwame Nkrumah, chaw years for 1960s insyd.

## Ein early life

Dem Felicia Abban for 1935 insyd for de Western Region for Ghana wey she grow by de seaside town dem dey call  Sekondi-Takoradi. Na she be de eldest of six kiddies wey she follow ein poppie, J.E. Ansah, ein footsteps quickly for photography insyd wey she cam turn ein apprentice de tym wey she dey 14.

Abban study under ein poppie for de next four years wey she work for ein craft top wey de tym she chop 18, Felicia relocate from Takoradi go Accra, wey she set up ein own studio. For sam few months insyd she open ein business, “Mrs. Felicia Abban’s Day and Night Quality Art Studio” for de centre for Jamestown, Accra for 1955 insyd.

## Family life
Na Felicia marry Robert Abban, de man wey design de fabric make dem commemorate Ghana ein independence celebration for 1957 insyd plus Kwame Nkrumah ein portrait dem feature for flowers top plus de Ghana map. Na Mr Abban be de creative director for former Ghana Textiles and Manufacturing Company (GTMC). She play role for mentoring seminal filmmaker Kwaw Ansah, den de fashion designer Kofi Ansah both be ein siblings. Na she be de sibling of JKE Ansah, Tumi Ansah, Kwaw Ansah den Kofi Ansah.

## Death
Felicia Abban die for Accra insyd for 4 January 2024, for de age of 87.

## References
Felix Nartey

**Felix Nartey** be Ghanaian social entrepreneur den open advocate. Dem name am de Wikimedian of de Year for August 2017 insyd by Wikipedia dema co-founder Jimmy Wales for Wikimania. He be de chapter lead den Co-founder of Creative Commons  for Ghana wey he sana be  de co-founder of Open Foundation West Africa.

## Ein early life
Dem born Felix for Tema for Ghana insyd. He graduate from Pope John Secondary School for 2008 insyd, Central University plus B.Sc. for Banking den Finance for 2013 insyd, wey he sana plete ein M.B.A for de Anhalt University of Applied Sciences. As he dey study for Central University, dem appoint am as Google Student Ambassador, position wey surge ein interest for technology insyd.

## Ein career
Na Nartey dey  job as banker after ein first degree, wey na he be avid volunteer for oda capacities insyd. He serve as de community manager give Wikimedia Ghana. Later nu he co-found Open Foundation West Africa, non-profit organization wey ein goal be say e go encourage de creation of content under open licenses.

As of August 2017, Nartey work as consultant for de capacity of Global Coordinator give de Wikipedia Library for de Wikimedia Foundation. Nartey go on go job for different capacities insyd for de Wikimedia Foundation, wey currently nu he dey occupy de position of Senior Program Officer.

He sana so serve for different capacities for boards top den as advisor. He serve for more dan 5 years as board chair give Open Foundation West Africa, currently he dey serve as advisory board member give Kiwix den advisory committee member give Open Access Week.

## Ein contributions for de Open Movement
Nartey join de Wikimedia movement for 2012 insyd. He dey add content about ein home country, Ghana, wey he dey lead chaw initiatives so say e go promote de importance make dem edit Wikipedia, wey dey include GLAM activities, de Wikipedia Education Program, activities wey dey target bridging de gender gap, den de Wikipedia Library.

Na he be member for de  Drafting Committee give de Wikimedia Movement Strategy, member for de Advisory Group give de transition for de Creative Commons Global Network Strategy den member for de interim Global Network Council give Creative Commons. Na he san so be member for de core team for de Firefox Africa Group.

For ein Wikipedian of de Year dedication, Wales mention say Nartey play leading role for de organization for de 2nd Wiki Indaba conference 2017 for Accra insyd, wey he san so be critical for building up de local communities for Africa insyd.

## References


## External links
Felipa Maria Aranha

**Felipa Maria Aranha** (c.1720 – c.1780) be rebel leader as de Leader of de Mola quilombo-community for Brazil. Dem enslave am for Guinea as na she be kiddie, wey she escape slavery wey she cam turn leader give Mola quilombo for Pará wey dey Brazil. Ein leadership make de community resist de incursions of slave-owners den Portuguese troops. De remaining quilombolas den de Brazilian black community dey kai am by as inspirational figure for dema history insyd.

## Ein biography
Dem think say dem born Aranha for de Costa da Mina (Gold Coast) region insyd wey now nu be Guinea. Na dem probably born am between de years 1720 den 1730. Dem go fi enslave am as she be kiddie, around 1740. E be likely say dem sell am as slave for de square for Santa Maria de Belém do Grão for Pará insyd; dem no know de identity of de person wey purchase am. Dem send Aranha go Cametá, wey dem force am make she job as slave for sugarcane plantation top. Dem no know how she manage escape, howeva, plus hundreds of odas, she manage form one of de largest den best structured quilombos for Brazil for Mola insyd, site for de headwaters of de Itapocu River.

## Historiography
Historians, lyk Benedita Pinto den Flávio Gomes, interpret de organisation of de group as ideal model of resistance to slavery. Dem spy Aranha ein body as inspirational leader wey dem view am increasingly as feminist role model.

## Legacy
For 2017 insyd de poet Jarid Arraes (pt) publish eight-page work about ein life. For 2020 insyd dem host virtual exhibition dem entitle *Exposicao Heroinas com Moldura* for Brazil insyd make dem honour de International Day of Latin American and Caribbean Black women; e feature de life of Aranha.

## References
Fetu Afahye

De **Fetu Afahye** be festival wey chiefs den Cape Coast people dey celebrate  for Central region of Ghana. Dem dey celebrate de festival for first Saturday wey dey de month of September every year. De Oguaa people for Cape Coast dey celebrate Fetu Afahye every year secof dem tyms sam outbreak of disease happen for dema body wey emake chaw menners die. De people pray to demma gods for help so say Dem go get rid of de disease. Wey dem dey celebrate de festival so say ego make demma town clean den make  estop anoda epidemic happen for dema side again.

## History
Fetu Afahye be annual festival wey de people den chiefs of Cape Coast Traditional Area for de Central Region for Ghana insyd celebrate. Once upon a tym wey sam plague be for Cape Coast insyd as history have am. Na ebe devastating wey de people of Cape Coast demand say dema gods for intervene. Howeva, na dem believe say de inhabitants for Cape Coast den ein environs eliminate dis plague plus de help of dema gods, hence, de name "Fetu" – originally *Efin Tu* ("dey do away plus dirt"). Dem sanso dey observe am make dem commemorate bumper harvest from de sea as well as dey perform rituals make dem thank de 77 gods of Oguaa Traditional Area.

De then colonial administration for de country once ban de Fetu Afahye, den specifically Cape Coast, wey dem term am "Black Christmas" so say e go depict as bad traditional phenomenon. De Omanhen (paramount chief) for dat tym, wey dem name am as de Osabarimba Kodwo Mbra V, Okyeame Ekow Atta, debunk dis conception as misleading. Between 1948 den 1996, dem finally resume de festival, after de religious struggle from various important personalities for de Oguaa Traditional Area insyd. Dem now dey use de festival as calendar give de farming seasons for de Oguaa Traditional Area wey dem dey refer to dis particular phenomenon as "Afehyia", wey dey mean "loop of seasons".

## Important Highlights of de Fetu Afahye

* Dem dey confine de Omanhen for week prior to de actual celebration.
* Pouring of libation to de 77 gods
* Dem dey ban all drumming festivities den drumming sounds
* Dem dey ban fishing insyd de Fosu Lagoon top
* Observation of "Amuntumadeze", day dem dedicate to de general cleaning of de towns.
* Dem dey hold de climax of de event for de first Saturday insyd September.
* Dem dey hold grand ceremony for Sunday, wen dem dey hold joint service of all Christian denominations at Victoria Park.

## References
Fontomfrom

**Fontomfrom** be Bono type of hourglass-shaped drum wey most at tyms ensemble of Bono people dey use communicate Bono monarchy royal messages for Bono people ethnic group setting. De Fontomfrom dey provide ensemble music give ceremonies so say dem go take honor Bono chiefs den Bono monarchy royal processions. De Fontomfrom san be samtin wey dem take recite proverbs or replicate patterns of speech for chaw Bono monarchy royal gatherings or Bono monarchy royal durbar. 

De Fontomfrom evolve from de popular hourglass-shaped drum (talking drum) of de 7th century. After evolution nu, dem  produce few more non-hourglass shapes like Dunan, Sangban, Kenkeni den Ngoma drums. 

As Fontomfrom cam turn de ensemble today, dem first introduce am into Bonoman by Bonohene Akumfi Ameyaw den Bonohemaa Owusuaa Abrafi circa 1320s, from North Africa. Secof dem dey love dancing den music, dem introduce dis drum so say dem go take entertain dema body. Since ein procurement, de single, large Fontomfrom drum grow cam turn chaw ensemble drums. 

## References
Fort Nassau, Ghana

**Fort Nassau**, near Moree, Ghana, be de first fort wey de Dutch people establish am wey cam turn de Dutch Gold Coast. Secof ein importance during de early European colonial period for West Africa den ein testimony for African gold trade den de Atlantic slave trade, dem inscribe de fort for UNESCO World Heritage list top for 1979 insyd (along plus several other castles den forts for Ghana).

## Background
From 1598 dey go, Dutch merchants trade for de Gold Coast of Africa. Although na de Portuguese settle already for Gold Coast, na der be little effort make dem evict de Dutch, as na dem commit military resources for de war for Europe insyd.

Dis change after dem sign de Twelve Years' Truce between Portugal-Spain den de Dutch Republic for 1609 insyd. Now nu de Portuguese get sufficient resources make dem protect dema trade monopoly, wey dem begin dey attack de (from de Portuguese dema viewpoint, illegitimate) Dutch factories for de coast. Dem burn de factory for Mouri go ground for 1610 insyd. Dutch traders then petition de States-General for de Dutch Republic make dem build fort for de coast. Na de States-General be receptive for dema demands, wey dem send Jacob Clantius, wey na he cam turn de first General for de Coast, go de Gold Coast for 1611 insyd. For 1612 insyd, dem sign de Treaty of Asebu between de Dutch den de chief of Asebu, wey dem allow de establishment for Fort Nassau for Mouri.

## History
For 1612 insyd, Clantius build fort dem reinforce for Mouri, wey, due to de unfamiliarity of de Dutch plus building for de tropics, na e be notorious for ein unhealthy conditions. For 1624 insyd, de Dutch considerably expand de fort, after dem transfer de ownership from de Admiralty of Amsterdam to de Dutch West India Company. Fort Nassau serve as de capital for de Dutch Gold Coast from ein establishment until 1637, wen de Dutch capture Fort Elmina from de Portuguese.

For de end of 1781 Captain Thomas Shirley for de frigate HMS *Leander* insyd, togeda plus de sloop-of-war *Alligator*, dem sail give de Dutch Gold Coast plus convoy wey dey consist of few merchant-vessels den transports. Na Britain dey at war plus de Dutch Republic wey Shirley launch unsuccessful attack for 17 February for de Dutch outpost for Elmina, wey dem repulse am four days later. *Leander* den Shirley then go on wey dem capture four small Dutch forts: Fort Nassau (20 guns), Fort Amsterdam (32 guns) for Kormantine (Courmantyne anaa Apam, Fort Lijdzaamheid anaa Fort Patience (22 guns)), Fort Goede Hoop (18 guns) for Senya Beraku (Berricoe, Berku, Fort Barracco), den Fort Crèvecœur (32 guns), for Accra. Shirley then garrison those facilities plus personnel from Cape Coast Castle.

## Gallery

File:The National Archives UK - CO 1069-34-29-1-001.jpg|Guard Room, Fort Nassau, 1890s
File:The National Archives UK - CO 1069-34-29-2-001.jpg|Quarters wey Willem Bosman inhabit am once, Fort Nassau, 1890s
File:Fort Nassau (3 of 9).jpg|Remains of Fort Nassau
File:Fort Nassau (9 of 9).jpg|Ruins of Fort Nassau
File:Fort Nassau 3.jpg|Ruins of Fort Nassau
File:Fort Nassau 07.jpg|Ruins of Fort Nassau

## References



## External links
Fort Prinzenstein

**Fort Prinzenstein** (Danish: *Fort Prinsensten*) be fort wey dey Keta, Ghana wey dem use am for slave trade tym. Dem build chaw similar forts for Africa, but Prinzenstein be one of de few wey dey east of de Volta River. Keta serve as open port til Tema Harbour commence ein operation to de west for 1962 insyd. Dem designate de fort as World Heritage Site (along plus chaw other castles den forts wey dey Ghana) secof ein historical importance den testimony to de Atlantic slave trade.

Danish traders wey dem build am for 1784 insyd secof defensive purposes after de Sagbadre War against de Anlo Ewe wey make e keep de area safe from oda colonial powers. De majority of materials, especially de stone wey dem use for de fort ein building, komot from Accra. De fort dey among de four major structures wey de Danish build. De fort significantly play part wey dey hia for de slave trade insyd, wey Europeans involve for West Africa insyd. Aside from de slave trade, de fort serve active purpose for de trade of goods dem import den export lyk gold den ivory for give-den-take for muskets, brandy, iron rods, textiles, cowries shells etc.

## History
De Dutch West India Company build **Fort Singelenburgh** for de site of de current fort for 1734 insyd, but de Dutch abandon de fort for 1737 insyd, secof de Dutch dey side plus de Akwamu dem defeat for de Akyem-Akwamu conflict insyd. Na de Danish develop presence for Keta insyd, de commercial capital for de Anlo people. Howeva, for 1783 insyd de Anlo people pillage de local Danish agent, de Governor for Christiansborg raise army wey dem draw from people plus tradition of antipathy towards de Anlo: de Ada, Akwapim, Ga den Krobo. De Danes thus fi defeat de Anlo wey dem impose treaty for 1784 insyd wey allow dem make dem build Fort Prinzenstein wey dem oblige de Anlo make dem trade plus dem per.

Up til 1803, dem use de fort as dungeon give slaves wey dey wedge transpo go de Caribbean. For 1850 insyd dem sell de fort, plus de rest of de Danish Gold Coast give Britain. Na dis be wen Keta cam turn British colony. Na dem use de fort as prison for period before de sea partially destroy am for 1980 insyd. For effort make dem protect de fort ein remains, de ICOMOS Ghana collaborate plus de Ghana Museum den Monuments Board den de Danish Embassy for 1991 insyd make sam efforts make dem preserve am, howeva de sea ein impact for de fort continue. Tourists wey now dey visit de fort ein remains. Tourists wey dey komot from different parts for de world lyk de United Kingdom, United States, Germany, Benin, France, Ireland, Norway, Switzerland, Sweden, Denmark den Finland wey dey visit de fort.

## Present fort
De fort ein remains (September, 2012)


File:Fort Prinzenstein 07.JPG|
File:Fort Prinzenstein 04.JPG|
File:Fort Prinzenstein 01.JPG|
File:  Fort Prinzenstein 02.JPG|
File:Outside view of the Fort Prinzenstein in Keta, Ghana. 16.jpg|
File:Outside view of the Fort Prinzenstein in Keta, Ghana. 2.jpg|
File:Outside view of the Fort Prinzenstein in Keta, Ghana. 10.jpg|
File:Inside view of the Fort Prinzenstein in Keta, Ghana. 9.jpg|


## References



## External links
Founders' Day (Ghana)

**Founders' Day** be national public holiday wey dem dey observe den commemorate de contributions of all de people, dat be de "Big Six" wey dem lead de struggle for Ghana dema independence. Na Founder's Day be "*Founder's Day"* plus wey de letter "S" dey appear after apostrophe wey na dem dey celebrate am secof Osagyefo Dr. Kwame Nkrumah ein achievements.  

Na Kwame Nkrumah be Ghana ein first presido den member of de "Big Six". Dem born am for 21 September, hence, de "Founder's" Day celebration for 21 September for each year insyd make dem honour am for ein participation for de Ghanaian movement give independence from British colonial rule. Oda members of de "Big Six" be Edward Akufo-Addo, Joseph Boakye Danquah, Emmanuel Obetsebi-Lamptey, William Ofori Atta, den Ebenezer Ako-Adjei. Na chaw thoughts den realizations of de leaders of Presido Akufo Addo ein regime say oda members of de "Big Six" dey part for de struggles for Ghana ein independence wey dem for honour dem as part of de celebration.  

Dem change de name from "Founder's Day" to "Founders' Day". Wey dey mean say de word be plural so say e go include oda members of de "Big Six" as part of Ghana ein "Founder's Day" celebration wey dem go honour dem.  

## References
Florence Dadson

**Florence Dadson** (dem born am 23 April 1992) be Ghanaian female footballer, wey currently dey play give de Gulf Coast Texans for United States.

## Club Career
Dadson start ein career for Academy of Christ de King wey she san join Ghatel Ladies Cape Coast as she dey thirteen years. She lef ein homeland, Ghana, for September 2011 insyd afta say she gain admission for Robert Morris University wey dey Illinois go pursue ein undergraduate studies for Business Administration insyd – wey she Major for Tourism Studies insyd. She play give RMU alongside Ghanaian team members Olivia Amoako den Linda Eshun.

Afta she graduate from Robert Morris University for de Spring of 2014, she join W-League club Gulf Coast Texans.

## International Career
Dadson play as forward wey na she represent ein country for both U-17 den U-20 levels. Dadson play give Ghana at de 2008 FIFA U-17 Women's World Cup den 2012 FIFA U-20 Women's World Cup. She sanso dey stand for de extended squad insyd of de Black Queens.

## Ein Life matter
Dadson marry Ghanaian international footballer David Accam for 3 January 2019 insyd for Cape Coast wey dey Ghana.

## Honours

#### Ghana
* Africa Women Cup of Nations: Third-place 2016

## References
First Lady of Ghana

**First Lady of Ghana** be de title of de wife of sitting presido of Ghana. De current first lady be Rebecca Akufo-Addo, wey she dey hold de position since 2017. Dem no really dey get salary but de Ghanaian first den second lady dey take clothing allowances so say dem go serve as initiatives so say dem go be comfortable enough den advocate de country through material forms of culture.

## First ladies of Ghana since independence

### Demographics

## Make you see dis too

* Second lady of Ghana
* President of Ghana

## References
Francis Kofi Allotey

**Francis Kofi Ampenyin Allotey** (9 August 1932- 2 November 2017) na he be Ghanaian Mathematical Physicist. Togeda plus Daniel Afedzi Akyeampong, he cam turn de first Ghanaian wey get doctorate for Mathematical Sciences for Ghana here for 1966 insyd.

## Early life den education
Den born Allotey for Saltpond wey dey insyd Central Region for Ghana for 9 August 1932. Ein poppie be Joseph Kofi Allotey wey ein mmmie be Alice Esi Nyena Allotey, dressmaker wey komot de Royal Dehyena family for Enyan Owomase den Ekumfi Edumafa for de Central Region for Ghana insyd. Ein poppie get bookstore. During ein kiddie tym, Allotey spend ein free tym for ein poppie ein bookstore wey he dey read de biographies of famous scientists wey pique ein interest for science insyd. Dem raise am as Roman Catholic. He get ein primary education for St. John the Baptist Catholic (Boys) School for Saltpond insyd wey na he be among de pioneer batch of Ghana National College wen Dr. Kwame Nkrumah found de school for July 1948 insyd.

After ein secondary school, he attend de University Tutorial College for Ghana insyd den de London Borough Polytechnic. Na he dey zuk master's den doctorate degrees from Princeton University, dem award am for 1966 insyd wey earlier de Diploma of Imperial College, he obtain for 1960 insyd. Na de Pakistani Nobel prize-winning physicist Abdus Salam tutor am as undergraduate for Imperial College. During ein tym for Princeton, chaw physicists lyk Robert Dicke, Val Fitch, Robert Oppenheimer, Paul A. M. Dirac den C. N. Yang mentor Allotey.

## Ein life matter
First nu Allotey marry Edoris Enid Chandler wey komot Barbados, he meet am de tym dem both dey study for London insyd. Dem get two kiddies, Francis Kojo Enu Allotey den Joseph Kobina Nyansa Allotey. Chandler die for November 1981 insyd. He then remarry Ruby Asie Mirekuwa Akuamoah. Togeda dem raise ein two kiddies, Cilinnie den Kay. Akuamoah die for October, 2011 insyd. Overall, Allotey get four kiddies den 20 grand kiddies.

## Death den state funeral
Francis Allotey die of natural causes for 2 November 2017. De Ghanaian government accord am state funeral secof ein contributions go de advancement of science den technology for Ghana insyd. Dem inter ein body for ein hometown, Saltpond, Central Region.

## References
Frank Annoh Dompreh

**Frank Annoh-Dompreh** (dem born am 25 October 1977) be Ghanaian politician den consultant. He be member give New Patriotic Party wey rydi he san be Member of parliament give Nsawam-Adoagyiri. He be de chairmo give de Parliamentary Select Committee for Foreign Affairs den member give de Subsidiary Legislation and Roads den Transport Committee.

## Ein early life
Dem born Annoh-Dompreh for 1977 insyd for Nsawam-Adoagyiri, Eastern Region, Ghana. He graduate from de University of Cape Coast plus Bachelor of Science for Agriculture insyd. He san so study for Mountcrest University where he obtain LLB den LLM.

## Ein life matter
Annoh-Dompreh be Christian wey dey attend de Church of Pentecost. He marry plus three kiddies.

## References
Frederick Yaw Ahenkwah

**Frederick Yaw Ahenkwah** be Ghanaian politician den member of parliament for de Jaman North constituency wey edey Bono region for Ghana.

## Ein early life den education
Dem Frederick for  24 June 1982 wey he comot from Sampa wey dey Bono region for Ghana insyd. He plete ein SSSCE for 2000 insyd. He san plete ein Teacher certificate for Science den Technical for 2004 insyd. He san go do ein Degree for Agriculture Education for 2010 insyd.

## Ein career
Frederick na he be teacher den form master as he dey job plus Ghana Education Service (GES).

### Ein political career
Frederick be member of de NDC den rydee ebe ein wey he be de MP for Jaman North Constituency. He won ein parliamentary seat plus 22,375 votes wey de incumbent, NPP parliamentary aspirant Siaka Stevens gey18,206 votes.

### Ein committees
Frederick dey de Privileges Committee den de Land and Forestry Committee insyd.

## Ein life matter
Frederick be Christian.

## References
Free SHS

De **Free Senior High School** (Free SHS) education policy for Ghana insyd be government dema initiative wey dem introduce for 2017 September. Nana Akufo-Addo ein promise Ghana people say he go do wey he do am. De policy be one of the promise wey de President give for ein campaign for Ghana dema 2016 election time nu, he talk say ebe something wey dey hia waa for Ghana ein educational system insyd. De policy ein theme be 'access, equity den equality" so say e go follow de United Nations dema Sustainable Development Goals nu, wer member countries dey amalgamate dis themes for dema educational systems insyd so say e go certify adequate learning experiences give students. Politicians den social workers all allocate de duty so say e go ensure de policy ein efficiency, productivity den further development. Dis leaders dey span from chaw government departments wey dey include Ghana ein Ministry of Finance den Economic Planning, Ghana Education Service den Ministry of Education for Ghana insyd. as dem launch the polici, dem appoint Abraham Attah say make he be de ambassador secof ein popularity den achievements, so say he go fi make de polici beneficial give de whole country. De polici get sam main pillers de government wan achieve. de pillars be access,equity den quality. every bro dey appreciate dis effort. Anoda person wey be second ambassador be Rahim Banda he san be actor for Ghana.

## References
Friday

**Friday** be de day of de week wey dey between Thursday den Saturday. For countries wey adopt de traditional "Sunday-first" convention, ebe de sixth day for de week. For countries wey dey adopt de ISO-defined "Monday-first" convention, ebe be de fifth day for de week.

For chaw Western countries insyd, Friday be de fifth den final day for de week dem dey job. For sam oda countries insyd, Friday be de first day for de weekend, plus Saturday de second. For Israel insyd, Friday be de sixth day for de week. For Iran insyd, Friday be de last day for de weekend, plus Saturday as de first day for de week dem dey job. Bahrain, de United Arab Emirates (UAE), Saudi Arabia den Kuwait sanso follow dis convention til dem change go Friday–Saturday weekend for September 1, 2006, for Bahrain den de UAE insyd, wey year later for Kuwait insyd. De UAE change ein weekend from Friday-Saturday go Saturday-Sunday for January 1, 2022.

## For astrology insyd
For astrology insyd, Dem connect Friday plus de planet Venus wey dem symbolize am by dat planet ein symbol ♀. Dem sanso associate Friday plus de astrological signs Libra den Taurus.

## Religious observances

### Christianity

### Hinduism
Dem name de day after Shukra wey be Bhrigu den Kavyamata (Usana) dema son. For Hinduism insyd, dem practice special observances give forms for de Devi, lyk Durga, Lakshmi, Saraswati, Kali, anaa Parvati, for Friday. Fridays dey hia give married ladies wey dem dey worship de goddesses for dat day.

### [[Islam]]

### Judaism
Jewish Sabbath dey begin for sunset for Friday wey edey last til nightfall for Saturday. Dem get Jewish custom wey make dem fast for de Friday for de week of Chukat.

## Thailand
For Thailand insyd, dem associate de color blue plus Friday.

## Oda

* Greta Thunberg ein *School strike for climate* usually dey occur for Fridays, wey dem sanso dey bell de movement *Fridays for Future*.
* Church of the Flying Spaghetti Monster dey celebrate every Friday as holy day.

## References
Fulera Limann

**Fulera Limann** (dem born am 8 November 1945) be First Lady for de third republic of Ghana as de wife of de late Hilla Limann.

Ebe former Presido Jerry John Rawlings wey overthrow de late Hilla Limmann for 1981 insyd. Fulera talk say as dem overthrow ein husband na eno dey shock am secof na ebe something wey na dem both dey expect.

## References
Francis Yaw Osei Sarfo

**Francis Yaw Osei Sarfo** be Ghanaian politician wey serve as member of parliament give de Krachi West Constituency.

## Ein early life den education
Dem born Francis for 1 October 1955. He dey hail from Bejamse, town for de Volta Region for Ghana insyd. He obtain ein BA for Political Science den Geography from de University of Ghana for 1981 insyd. He sanso get ein PLC from de Ghana School of Law.

## Ein career
He be administrator. Na he be de managing director for Akpabe Impex Limited. Na he sanso be de District Chief Executive from September 1996 come January 2001.

## Politics
He be member for de National Democratic Congress. Na he be de Member of Parliament give Krachi West Constituency for de Volta region for Ghana insyd.

## Ein life matter
He marry plus six kiddies. He dey identify as Christian.

## References
Francisca Oteng-Mensah

**Francisca Oteng-Mensah** (dem born am 14 February 1993) be member of parliament of New Patriotic Party give Kwabre East Constituency wey na she be known as youngest parliamentarian of de fourth republic of Ghana for 2016 election insyd.

## Ein early life
Dem born Francisca for Aboaso Hospital for Mamponteng, Ashanti Region for 14 February 1993. She be Mrs. Joyce Oteng den Dr Kwaku Oteng wey be doctor den businessman wey he san de C.E.O for de Angel Group of Companies dema daughter.

## Ein education
Francisca attend three different schools during ein basic den primary education. She first attend de Mamponteng Roman Catholic School, wey she go Revival Preparatory School for Breman wey finally she go Supreme Saviour International wey she plete ein Primary Six. She plete ein Junior High education for Angel Educational Complex. She then continue go St. Roses Senior High School wey she plete ein Senior High Education.

Ein insatiable quest for more academic laurels compel am make she enroll for de Faculty of Law for de Kwame Nkrumah University of Science and Technology (KNUST) wey she read law. Na Francisca be second year Law student for de Kwame Nkrumah University of Science and Technology for de tym she contest de elections for 2016 insyd.

## Ein career
Before ein appointment as member of parliament, na dem employ am as Secretary for de Angel Group of Companies for Kumasi insyd. For December 2017 insyd, dem appoint am as de chairperson for de National Youth Authority.

## Politics
She chop ein parliamentary seat give de Kwabre East Constituency for de Ashanti Region for Ghana insyd, after de 2016 Ghanaian general elections. Now nu she be de youngest person wey go dey parliament for de age of 23. Nana Akuffo-Addo nominate am as de Deputy-Minister for Gender, Children and Social Protection.

## Ein life matter
Francisca be Christian wey she dey fellowship plus Assemblies of God Church. Francisca marry Kwadwo Adade Amponsah.

## References
Gemma Acheampong

**Gemma Acheampong** (dem born am February 13, 1993) be Ghanaian-American athlete wey dey specialise for sprinting events. She dey hold Ghanaian record for rarely-contested indoor 300 meters event, wey she represent Ghana for 4 × 100 metres relay for 2016 Summer Olympics for Rio de Janeiro.

## Competition record

## Personal bests
**Outdoor**

* 100 metres – 11.43 (+0.2 m/s) (Cape Coast 2016)
* 200 metres – 24.21 (+1.2 m/s) (Princeton 2014)
**Indoor**

* 60 metres – 7.18 (Annapolis 2015)
* 200 metres – 24.41 (Boston 2015)
* 300 metres – 39.50 (Boston 2015) NR

## References
Genevieve Delali Tsegah

**Genevive Delali Tsegah** (dem born am 8 August 1951) be Ghanaian diplomat.

## Ein education
Tsegah get ein degree for Modern Languages insyd for University of Ghana for 1976 insyd, wey she san get degree for International Relations insyd for University of Nairobi for 1982 insyd.

## Ein career
Tsegah join de diplomatic service for 1977 insyd, as civil servant for de Culture Department for de Ministry of Foreign Affairs, post wey she zuk til 1981. From 1982 go 1983 na she be official for de Middle East den Asia Department, then for de Ministry of Foreign Affairs, til 1985, For 1988 insyd she take up post for one year for de department for de Americas, before she cam turn member for de Senate for Paris insyd, wey she stay for de next four years. For 1993 insyd, she cam turn Deputy Director for de Department for Economics, Trade and Investment, til 1996, wen she move go Cotonou, Benin, wey she job as adviser wey sanso be business manager from 1997 go 1998. From 2000 go 2002, na she be Head of the Department for Economics, Trade and Investment, before she serve for four years as ambassador for Ouagadougou, Burkina Faso (2002–06) insyd. She then return go turn director for de Department of Economics, Trade and Investment for de Ministry of Foreign Affairs for two more years.

From 2008 go 2009 na she be de representative for de Permanent Representative for de United Nations Headquarters for New York City insyd. From 15 January 2010 go 14 October 2014 na she be Ambassador for de Republic of Ghana for Paris, wey na UNESCO den de Holy See accredit am.

## References
Gbewaa Palace

**Gbewaa Palace** be de seat of Yaa Naa of de Kingdom of Dagbon. Edey Nayilifong along de Yendi-Saboba road for Yendi, Dem name Gbewaa Palace after de patriarch of de Mole-Dagbani people for Ghana. Insyd 1896, na dem burn down de Gbewaa palace wey dem plunder am during de German invasion of Dagbon. For March 4, 2023, Gariba II cut sod for de redevelopment of de palace.

## References
Georgina Theodora Wood

**Georgina Theodora Wood** JSC OSG (née **Lutterodt**; dem born am 8 June 1947) be Ghanaian judge wey she san be former police prosecution officer. Na she be de Chief Justice of Ghana den first woman wey occupy dat position. She retire for 2017 insyd after five decades of service give de state. She be member of de Council of State.

## Ein early life den education
Dem born Georgina Lutterodt for 8 June 1947 for Ghana insyd. She get ein basic education for Bishop's Girls den Methodist Schools, Dodowa. She next attend Mmofraturo Girls School, Kumasi between 1958 den 1960. Wood ein secondary education be for Wesley Girls' High School, Cape Coast, wey she plete for 1996 insyd. She proceed go de University of Ghana, Legon, wey dem award am de LL.B. for 1970 insyd. Wood then attend de Ghana School of Law after which dem bell am go de bar. She sanso do Post-Graduate Officers Training Course for de Ghana Police College.

## Ein career
Wood job plus de Ghana Police Service as deputy superintendent den public prosecutor for three years. Later she join de Judicial Service as District Magistrate for 1974 insyd. She rise thru de Circuit den High Courts wey she cam turn de presiding judge for de Appeal Court for 1991 insyd. Presido John Kufuor appoint am go de Supreme Court for 12 November 2002, appointment wey she decline earlier.

### Georgina Wood committee
Dem set up Georgina Wood committee for 4 July 2006 make e investigate 77 packets of cocaine wey disappear from shipping vessel MV Benjamin for 26 April 2006. Na e sanso go investigate alleged 200,000 dollars bribe sam lady wey dey link to Venezuelan drug baron bia to senior police officers, den 588 kg of cocaine dem sanso seize for Mempeasem, East Legon from de Venezuelans.

### Chief Justice of Ghana
Dem nominate am for de position of Chief Justice for Ghana for May 2007 insyd. For 1 June 2007, de Parliament of Ghana approve ein nomination as de fresh Chief Justice for Ghana by consensus.

## Council of State
For 20 June 2017, Presido Nana Akuffo-Addo swear Wood as de 25th den final member for de Council of State. She dey de council top by virtue for de fact say she be former Chief Justice. Ebe de first tym for 22 years insyd wey dem fill de vacancy as Ghana no get living retired Chief Justice since 1995.

## Honours
For 7 July 2007, dem decorate Wood plus de Order of de Star of Ghana, de nation ein highest honour. Presido John Kufuor wey present give am.

## Oda roles
Wood be choir leader for de Ringway Gospel Centre Assemblies of God Church, Accra. She sanso be de Chairperson for de Alternative Dispute Resolution for Ghana insyd. She sanso serve as member for de Kenya Judges and Magistrates Vetting Board. She serve for de board for de Global Justice Center top, international human rights law organization wey base for New York City insyd.

## Family
Wood marry Edwin Wood, wey be retired banker.

## References



## External links
**Georgina Theodora Wood** at Wikipedia ein sisto projects

*  from Wikinews
*  from Wikiquote
*  from Wikidata

* Pictures from vetting by Parliament of Ghana
* 
*
Gertrude Torkornoo

**Gertrude Araba Esaaba Torkornoo** (dem born am 11 September 1962) be Ghanaian judge den author. Formerly judge of de Appeal Court, dem nominate am as Supreme Court Judge for November 2019 insyd wey dem vet am for 10 December 2019 insyd. Dem swear am in for 17 December 2019 insyd. Na she be one of de first Justices for de Commercial Division for de High Court wey na she be active for de core reform agenda insyd den activities for de Judiciary den Judicial Service for Ghana since 2005. Dem nominate am for de office of Chief Justice for April 2023 insyd make she replace Justice Kwasi Anin Yeboah wen he retire as Chief Justice for May 24, 2023. Na dem swear am into office as de 15th Chief Justice of Ghana for 12 June 2023.

## Ein early life den education
Gertrude Torkornoo dey hail from Winneba for de Central Region for Ghana. Dem born am for 11 September 1962 for Cape Coast insyd to Abraham Kofi Sackey den Comfort Aba Sackey, wey na dem both be teachers for de time. She be de second of five siblings.

She attend Suhum Presby Primary School insyd 1966 wey she continue to Ajumako Catholic School insyd 1969, wer na she plete ein primary education. From 1969 to 1973, she continue for Ajumako Methodist School prior to make she enter Wesley Girls' High School insyd 1973 wer na she obtain ein ordinary level certificate insyd 1978. She continue for Achimota School from 1978 to 1980 for ein advanced level certificate. She gain B. A. insyd Law den Sociology for University of Ghana insyd 1984 wey she graduate from de Ghana School of Law insyd 1986. Insyd 2001, she obtain Postgraduate Diploma insyd International Law den Organization from de International Institute of Social Studies, wich be part of Erasmus University Rotterdam insyd de Netherlands. Insyd 2011, she graduate from Golden Gate University School of Law, insyd USA plus Master Of Laws (LLM) insyd Intellectual Property Law.

## Ein career
Before she join Fugar & Co., law firm for Accra insyd as associate, Justice Torkornoo job as volunteer for de FIDA Legal Aid Service wey she do internship plus Nabarro Nathanson for London insyd. She return to de firm (Fugar & Co.) for 1994 insyd wey she cam turn director. For January 1997 insyd, she co-found Sozo Law Consult wer she job as Managing Partner til 14 May 2004 wen dem appoint am Justice for de High Court for Ghana. She job as High Court judge til October 2012 wen dem elevate am go de Court of Appeal. Dem nominate Justice Torkornoo go de Supreme Court of Ghana for November 2019 insyd. Dem swear am go office for 17 December 2019.

## References



## External links

* President Akufo-Addo swears in Gertrude Araba Esaaba Torkornoo as Ghana's Chief Justice
* JustTrudy Website
George Ayittey

**George Billy Nii Ayittey** (13 October 1945 – 28 January 2022)  be Ghanaian economist, author den san be de president for de Free Africa Foundation wey dey Washington DC. Na he be professor give American University, den san be associate scholar for Foreign Policy Research institute.

He champion de argument say "Africa is poor because she is not free," dat be de primary cause of African poverty be less a result of de oppression den mismanagement by colonial powers, buh rather result of modern oppressive native autocrats den socialist central planning policies. He sanso go beyond criticism of de *status quo* make he advocate for specific ways make dem address de abuses of de past den present; specifically he cal for democratic government, debt reexamination, modernized infrastructure, free market economics, den free trade make e promote development.

## Ein early life
Ayittey attend Adisadel College insyd Cape Coast, Ghana for ein secondary education. He obtain B.Sc. insyd economics from de University of Ghana, insyd Legon, Ghana, M.A. from de University of Western Ontario insyd London, Ontario for Canada, den Ph.D. from de University of Manitoba insyd Winnipeg.

## Career
Ayittey teach for Wayne State College insyd Wayne, Nebraska den Bloomsburg University of Pennsylvania insyd Bloomsburg, Pennsylvania.

Insyd 1988 den 1989, he hold National Fellowship at de Hoover Institution, wey then he join The Heritage Foundation as Bradley Resident Scholar.

Insyd 1993, he found The Free Africa Foundation insyd 1993 make e serve as catalyst for reform insyd Africa. Insyd 2008, na dem list Ayittey by *Foreign Policy* as one of de "Top 100 Public Intellectuals" wey "are shaping the tenor of our time."

### Ein political views
Ayittey believe say der be three keys make dem successfully rescue Africa from oppressive despotism:

## Ein life matter
George Ayittey ein younger sisto be politician, Sherry Ayittey.

## Ein death
He die for 28 January 2022 wey dem bury am for 8 April 2022.

## Ein works wey he publish

* *Indigenous African Institutions*, Transnational Publishers, 1991; 2nd ed., 2004
* *The Blueprint for Ghana's Economic Recovery*, Africana Publishers, 1997
* *Africa Betrayed*, St. Martin's Press, 1992 (Africa Betrayed win de 1992 Mencken Award for Best Book.)
* *Africa in Chaos*, St. Martin's Press, 1998.
* *Africa Unchained: the blueprint for development*, Palgrave/MacMillan, 2004
* *Defeating Dictators: Fighting Tyrants in Africa and Around the World* published September 2011.
* *Applied Economics for Africa*, Atlas Network, 2018.

## References


## External links
Wikimedia Commons get media wey relate to ******.

* Bio at A World Connected
* Human Rights: Africa's Shady Politicians Are at Root of Continent's Destitution, commentary by Dr. Ayittey
* Appearances on C-SPAN 
* George Ayittey at TED 
** TED Talks: George Ayittey on Cheetahs vs. Hippos (TEDGlobal 2007)
Georgina Ama Ankumah

**Georgina Ama Ankumah** be Ghanaian broadcast journalist den news presenter wey dey job give GBC as de Ashanti Regional Correspondent. She san be de Ashanti Regional Secretary give de GJA.

## Ein career
Georgina be de Ashanti Regional Secretary give Ghana Journalist Association wey she san be trainer for International Federation of Journalists.
## References
Ghana at the FIFA Women's World Cup

**Ghana women's national football team** represent Ghana for FIFA Women's World Cup three tyms: 1999, 2003, den 2007.

## FIFA Women's World Cup record

### Record by opponent

## 1999 FIFA Women's World Cup
### Group D

## 2003 FIFA Women's World Cup

### Group D

## 2007 FIFA Women's World Cup

### Group C

## Goalscorers

## References
Ghanaian cedi

De **cedi** (/ˈsiːdiː/ *SEE-dee*, dem pronounce am de same way as CD) (currency sign: **GH₵**; currency code: **GHS**) be de unit of currency of Ghana. Ebe de fourth historical den only current legal tender insyd de Republic of Ghana. One cedi dem divide am into one hundred pesewas (Gp).

After independence, Ghana separate ein self from de British West African pound, wey na ebe de currency give de British colonies insyd de region. De new republic ein first independent currency be de Ghanaian pound (1958–1965). Insyd 1965, Ghana decide say ego leave de British colonial monetary system den adopt de widely accepted decimal system. De African name Cedi (1965–1967) dem introduce say efor come replace de old British pound system. Ghana ein first Presido Dr. Kwame Nkrumah come introduce de Cedi notes den Pesewa coins insyd July 1965 say efor replace de Ghanaian pounds, shillings den pence. De cedi dey carry de portrait of de President den ebe equivalent to eight shillings den four pence (8s 4d), i.e. one hundred old pence, so say 1 pesewa be equal to one penny.

After de February 1966 military coup, de new leaders wan remove de face of Nkrumah from de banknotes. De "new cedi" (1967–2007) dey worth 1.2 cedis, wey make am equal to half of pound sterling (or ten shillings sterling) as at de tym of ein introduction. Decades of high inflation devalue de new cedi, so dat in 2007 de largest of de "new cedi" banknotes, de 20,000 note, get value of about US$2. De new cedi gradually phase out insyd 2007 say e favor of de "Ghana cedi" for exchange rate of 1:10,000. By removing four digits, de Ghana cedi cam turn de highest-denominated currency unit dem issue insyd Africa. Ebe since den eloose over 90% of ein value.

## Etymology
De word *cedi* be de Akan word give cowry shell. Dem formerly use Cowries (plural of cowry) for wat now be Ghana. De *Monetaria moneta* anaa money cowry no be native to West African waters but ebe common species for de Indian Ocean insyd. De porcelain-like shells cam West Africa, beginning of de 14th century insyd, thru trade plus Arab merchants. Dem produce de first modern coins dem use exclusively for de Gold Coast for 1796 insyd but dem use cowries alongside coins den gold dust as currency til 1901.

## History

### First cedi, 1965–1967

Dem introduce de first cedi for 1965 insyd, dem replace de pound for rate of 2.4 cedi = 1 pound, anaa 1 pesewa = 1 penny. Dem peg de first cedi to sterling for rate of 2.4 cedis = £1, anaa 8s 4d per cedi.

### Second cedi (GHC), 1967–2007

### Third cedi (GHS), 2007–present

## Coins

### First cedi (1965–67)

### Second cedi

## Banknotes

### First cedi (1965–67)

### Second cedi (1967–2007)

#### 1967 to 1979

#### 1979 to 2007

### Third cedi (2007–present)

## Exchange rate history

## References



## External links
Wikimedia Commons get media wey relate to ******.

*  at Wikinews
* Original source of the above pre-2007 Ghanaian banknotes: